****

**კურიკულუმი**

|  |  |  |
| --- | --- | --- |
| **პროგრამის დასახელება** | | დამატებითი (minor) პროგრამა  კომპიუტერული მეცნიერება  Computer Science |
| **მისანიჭებელი აკადემიური ხარისხი/**  **კვალიფიკაცია** | | დამატებითი სპეციალობის სტუდენტს არ ენიჭება აკადემიური ხარისხი, მიღწეული სწავლის შედეგი აისახება დიპლომის დანართში |
| **ფაკულტეტის დასახელება** | | ზუსტ და საბუნებისმეტყველო მეცნიერებათა ფაკულტეტი |
| **პროგრამის ხელმძღვანელი/ხელმძღვანელები/**  **კოორდინატორი** | | ასოცირებული პროფესორი აკაკი ძნელაძე |
| **პროგრამის ხანგრძლივობა/მოცულობა (სემესტრი, კრედიტების რაოდენობა)** | | 60 ESTS კრედიტი  სემესტრების რაოდენობა - 6 |
| **სწავლების ენა** | | ქართული |
| **პროგრამის შემუშავებისა და განახლების თარიღები;** | | საგანმანათლებლო პროგრამების აკრედიტაციის საბჭოს გადაწყვეტილება N 49, 23.09.2011; |
| **პროგრამაზე დაშვების წინაპირობები (მოთხოვნები)** | | |
| საბაკალავროსწავლების ძირითად (major) პროგრამაზე სწავლება (მესამე სემესტრი)  პროგრამის არჩევა, მეორე სემესტრის შემდეგ, შეუძლია აწსუ-ს იმ ფაკულტეტის სტუდენტებს, როლებსაც გააჩნიათ მაინორის სასწავლო პროგრამები. | | |
| **პროგრამის მიზნები** | | |
| მოამზადოს სტუდენტები, რომლებიც პროგრამის დასრულების შემდეგ:   1. შეძლებენ, ინფორმატიკის სხვადასხვა სფეროში, თანამედროვე კომპიუტერული ტექნოლოგიების შემუშავებას, განვითარებას, მხარდაჭერასა და გამოყენებას; 2. გაცნობიერებული იქნებიან უწყვეტი სწავლის აუცილებლობაში და გააგრძელებენ ინფორმატიკის ახალი ტექნოლოგიების შესწავლას, მაგისტრატურაში სწავლის ან თვითგანათლების გზით. | | |
| **სწავლის შედეგები ( ზოგადი და დარგობრივი კომპეტენციები)** | | |
| **ცოდნა და გაცნობიერება** | **პროგრამის დასრულების შემდეგ კურსდამთავრებულს შეეძლება:**   * აღწერს და ხსნის ინფორმატიკის ფუნდამენტურ კონცეფციებს, პრინციპებს, თეორიებს და ალგორითმებს; * აღწერს მონაცემთა ბაზებს და ლოკალური ქსელების სტრუქტურას და მათი აგების ძირითად პრინციპებს; | |
| **უნარი** | **პროგრამის დასრულების შემდეგ კურსდამთავრებული**   * აანალიზებს ინფორმატიკის პრობლემებს და განსაზღვრავს მათი გადაწყვეტისათვის საჭირო კომპიუტერული მეცნიერებისა და მათემატიკის მეთოდებს; * იყენებს თანამედროვე კომპიუტერული ტექნოლოგიებს სხვადასხვა სამუშაოების შესასრულებლად, მათ შორის: ინფორმაციის მოძიების, მიღების, დამუშავების, გადაცემისა და პრეზენტაციის მიზნით; * იყენებს კომპიუტერული მეცნიერების თეორიას კომპიუტერული სისტემების მოდელირებისა და დაპროექტებისათვის; * იყენებს კომპიუტერული მეცნიერების თეორიას და პროგრამული უზრუნველყოფის შემუშავების მეთოდებს სხვადასხვა სახის პრაქტიკული ამოცანების გადასაწყვეტად; * შეიმუშავებს მოცემული ამოცანის ამოხსნის ალგორითმს და ამ აგლორითმის შესაბამის პროგრამას C++ დაპროგრამების ენაზე; * აგეგმარებს და აგებს მონაცემთა ბაზებს და ლოკალურ ქსელებს; * ამზადებს კომპიუტერული მეცნიერების უკანასკნელი სიახლეების შესახებ წერილობით ანგარიშს დაახდენს აუდიტორიის წინაშე მის ეფექტური პრეზენტაციას; * მსჯელობს კომპიუტერული ტექნოლოგიების საკითხებზე და არგუმენტირებულად აყალიბებს აზრს როგორც ზეპირად, ისე წერილობით; | |
| **პასუხისმგებლობა და ავტონომიურობა** |  | |
| **სწავლის შედეგების მიღწევის მეთოდები** | | |
| გამოიყენება სწავლების შემდეგი მეთოდები:   * ლექციებზე: ვერბალური, პრობლემაზე დაფუძნებული სწავლება, დემონსტრირების მეთოდი, ინდუქცია, დედუქცია, ანალიზი და სინთეზი. * პრაქტიკულ და ლაბორატორიულ მეცადინეობებზე: ვერბალური, წიგნზე მუშაობის მეთოდი, ლაბორატორიული მეთოდი და დემონსტრირების მეთოდი, პრაქტიკული მეთოდები, ინდუქციური მეთოდი, ანალიზის მეთოდი, სინთეზის მეთოდი, ელექტრონული სწავლების დასწრებული სახე. * ჯგუფურ პროექტზე: ვერბალური, პრობლემაზე დაფუძნებული სწავლება, ელექტრონული სწავლების დასწრებული სახე, თანამშრომლობითი სწავლება, ჯგუფური მუშაობა. | | |
| **პროგრამის სტრუქტურა** | | |
| დამატებითი minor პროგრამის სასწავლო გეგმა შედგება დამატებითი სპეციალობის სავალდებულო კურსებისგან (60 კრედიტი), რომელიც აერთიანებს 12 სასწავლო კურსს  **სასწავლო გეგმა იხილეთ დანართ 3–ში.** | | |
| **სტუდენტის ცოდნის შეფასების სისტემა და კრიტერიუმები/** | | |
| **აკაკი წერეთლის სახელმწიფო უნივერსიტეტში არსებული შეფასების სისტემა იყოფა შემდეგ კომპონენტებად:**  საგანმანათლებლო პროგრამის კომპონენტის შეფასების საერთო ქულიდან (100 ქულა) შუალედური შეფასების ხვედრითი წილი შეადგენს ჯამურად 60 ქულას, რომელიც, თავის მხრივ, მოიცავს შემდეგი შეფასების ფორმებს:   * **სტუდენტის აქტივობა სასწავლო სემესტრის განმავლობაში*(მოიცავს შეფასების სხვადასხვა კომპონენტებს)* - არა უმეტეს 30 ქულა;** * **შუალედური გამოცდა- არა ნაკლებ 30 ქულა;** * **დასკვნითი გამოცდა - 40 ქულა.**   დასკვნით გამოცდაზე გასვლის უფლება ეძლევა სტუდენტს, რომლის შუალედური შეფასებების კომპონენტების მინიმალური კომპეტენციის ზღვარი შეადგენს არანაკლებ 18 ქულას.  **შეფასების სისტემა უშვებს:**  **ა) ხუთი სახის დადებით შეფასებას:**  **ა.ა) (A) ფრიადი** – შეფასების 91-100 ქულა;  **ა.ბ) (B) ძალიან კარგი** – მაქსიმალური შეფასების 81-90 ქულა;  **ა.გ) (C) კარგი –** მაქსიმალური შეფასების 71-80 ქულა;  **ა.დ) (D) დამაკმაყოფილებელი** – მაქსიმალური შეფასების 61-70 ქულა;  **ა.ე) (E) საკმარისი** – მაქსიმალური შეფასების 51-60 ქულა.  **ბ) ორი სახის უარყოფით შეფასებას:**  **ბ.ა) (FX) ვერ ჩააბარა** – მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;  **ბ.ბ) (F) ჩაიჭრა** – მაქსიმალური შეფასების 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.  საგანმანათლებლო პროგრამის სასწავლო კომპონენტში, FX-ის მიღების შემთხვევაში დამატებითი გამოცდა დაინიშნება დასკვნითი გამოცდის შედეგების გამოცხადებიდან არანაკლებ 5 დღეში.  დასკვნით გამოცდაზე სტუდენტის მიერ მიღებული შეფასების **მინიმალური ზღვარი განისაზღვრება 15 ქულით.**  სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა. დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის სასწავლო კომპონენტის საბოლოო შეფასებაში. დამატებით გამოცდაზე მიღებული შეფასების გათვალისწინებით საგანმანათლებლო კომპონენტის საბოლოო შეფასებაში 0-50 ქულის მიღების შემთხვევაში, სტუდენტს უფორმდება შეფასება F-0 ქულა.  საფუძველი: საქართველოს განათლებისა და მეცნიერების მინისტრის 2007 წლის 5იანვრის ბრძანება №3 და 2016 წლის 18 აგვისტოს №102/ნ ბრძანების შესაბამისად. | | |
| **დასაქმების სფეროები** | | |
| კომპიუტერული ტექნოლოგიები გამოიყენება ადამიანის საქმიანობის თითქმის ყველა დარგში, ამიტომ კურსდამთავრებულთა დასაქმების სფერო ძალიან ფართოა: განათლე­ბის სისტემა, ვაჭრობა, კავშირგაბმულობა, ტრანსპორტი, წარმოება და ა.შ. გარდა ამისა წინამდებარე პროგრამის კურს­დამთავრებულს შეუძლია სწავლა გააგრძელოს მაგისტრატურაში, როგორც კომპიუტერული მეცნიერების სამაგისტრო პროგრამით, ასევე მრავალი დარგთაშორის სამაგისტრო პროგრამითაც.  შრომის ბაზრის კვლევამ გამოავლინა ინფორმატიკის სპეციალობის კურსდამთავრებულთა დასაქმების ფართო სპექტრი. ქვემოთ ჩამოთვლილია კურსდამთავრებულის შესაძლო დასაქმების პოზიციების მოკლე სია:   * პროგრამული უზრუნველყოფის დეველოპერი; * IT პროექტების მენეჯერი; * ტექნიკური მხარდაჭერის განყოფილების სპეციალისტი; * ინფორმაციული უსაფრთხოების სამსახურის სპეციალისტი; * Web საიტებისა და აპლიკაციების დეველოპერი; * სისტემის ანალიტიკოსი; * IT სამსახურის სეპციალისტი; * და ა.შ. | | |
| **სწავლისათვის აუცილებელი დამხმარე პირობები/რესურსები** | | |
| პროგრამა უზრუნველყოფილია საუნივერსიტეტო და საფაკულტეტო აკადემიური და მატერიალურ-ტექნიკური ბაზითა და რესურსებით.  პროგრამაში სალექციო კურსებში ჩართულნი არიან აკაკი წერეთლის სახელმწიფო უნივერსიტეტის„ზუსტ და საბუნებისმეტყველო მეცნიერებათა“ ფაკულტეტის სხვადასხვა დეპარტამენტის პროფესორები, მათ შორის, „კომპიუტერული ტექნოლოგიების“, „მათემატიკის“ დეპარტამენტის ძირითად შტატში მყოფი და კონტრაქტით მოწვეული აკადემიური პერსონალი.  პროგრამის განხორციელებისას გამოიყენება ინტერნეტით უზრუნველყოფილი 9 ლაბორატორია, რომლებშიც განთავსებულია 120 თანამედროვე პერსონალური კომპიუტერი, ორი სერვერკომპიუტერი, 4 პროექტორი, 4 პრინტერი და 1 3D პრინტერი. სტუდენტებს აქვთ წვდომა ბიბლიოთეკასთან, რომელშიც განთავსებულია სახელმძღვანელოები, ლექციების კონსპექტები და ლაბორატორტული მეცადინეობების მეთოდური მასალები.  სტუდენტებს შეუძლიათ თითოეული კურსის შესაბამისი სალექციო მასალა და სილაბუსები მიიღონ ონლაინ რეჟიმში „ზუსტ და საბუნებისმეტყველო მეცნიერებათა“ ფაკულტეტის საიტზე: <https://atsu.edu.ge/index.php/zustebis-news>. | | |
|  | | |